**up! klædt på til festival**

**Volkswagen og Roskilde Festival samarbejder for fjerde år i træk. Dette markeres med introduktionen af en Roskilde Festival Club up!, der byder på sportslig styling og et suverænt lydanlæg.**

up! er blevet en trofast festivalgænger og igen i år vil den være at finde på Roskilde Festivalen. Her vil seks styk up! transportere de mange tusinde frivillige, der hjælper med at organisere Danmarks største festival.

For at markere dette samarbejde har Volkswagen klædt up! på til festival og introducerer en speciel Roskilde Festival Club up!, der produceres i en begrænset serie på 200 styk.

Uden på skiller Roskilde Festival Club up! sig ud fra de andre up!-modeller ved at køre på 15” Ravenna alufælge – valgfrit i antracitgrå eller sølvgrå - med 185/55 R15 dæk og hen langs bunden af dørene, er der - afhængig af karrosserifarve – en sort eller grå folie fartstribe. Står bilen med Deep black eller Blueberry blue lakering er sidespejlene lakeret i kontrastfarven Reflex sølv, hvor de har en karrosserimatchende farve, når bilen står i Candy hvid, Tungsten sølv, Reflex sølv eller Oryx hvid.

Inde i Roskilde Festival Club up! er der også skruet op for stemningen med smart, ternet ”Tartan” sædebetræk, der minder om det du finder i en Golf GTI. Instrumentbordet er stylet med ekstra kromdetaljer og der er læderbeklædt rat, gearknop og håndbremse med kontrast blå syninger.

I bedste festival ånd er Roskilde Club up! udstyret med et velklingende 300w Fender lydsystem, der med seks højttalere, en digital 8-kanals forstærker og en subwoofer leverer en suveræn musikoplevelse, når du er på farten. Vælger du i stedet at høre musikken live på Roskilde Festivalen er du godt forberedt med en Club up!, da der følger et Roskilde Festival kit med, der blandt andet omfatter en T-shirt og en sovepose.

Alt dette fås oven i det i forvejen flotte udstyrsniveau i en up!, der blandt andet omfatter aircondition, sædevarme, City Emergency Brake system og maps+more, der indeholder navigation, kørecomputer, Bluetooth og audiostreaming.

Roskilde Festival Club up! kører med en 3-cylindret 1-liters MPI-benzinmotor med 60 hk og kan køre op til 24,4 km/l ifølge EU-normen.

Roskilde Festival Club up! kan bestilles nu og koster 137.995 kr.

Du kan også være heldig at vinde en Club up! i et helt år. Hvis du i forbindelse med Roskilde Festivalen booker et lift eller tilbyder en tom plads til en anden passager via GoMore og uptur.dk, deltager du i konkurrencen om at vinde den unikke grafittibemalede Club up! i et helt år. Læs mere om konkurrencen på www.uptur.dk

Læs mere om up! på [www.volkswagen.dk](http://www.volkswagen.dk)